In 2017 vier ons die 500 jaar herdenking van die Hervorming. ’n Beweging gebore uit mense soos Martin Luther en Johannes Calvyn se ontevredenheid met die wanpraktyke van die Rooms-Katolieke Kerk van die 16de eeu. ’n Beweging wat die Christendom en Christelike kerk vir ewig sou verander.
In Christus alleen kyk na die historiese erfenis van elke sola. Dit doen ’n diepgaande ondersoek na wat elk van die solas is en hulle praktiese implikasie vir hedendaagse Christene. Elke hoofstuk gee ’n aanhaling deur en biografiese inligting oor ŉ baie bekende hervormer, asook sleutel-teksverse om die betekenis van die sola verder te verduidelik.
In Christus alleen met sy luukseleer-buiteblad is ’n pragtige en insiggewende boek geskik vir enige na­slaanrak.
Dr. Victor Kuligin (DTh, Universiteit van Stellenbosch) is ’n senior dosent by die Bybelinstituur van Suid-Afrika in Kaapstad waar hy ook as Dekaan van Akademie dien. Hy het voorheen 14 jaar sendingwerk ge­doen in Namibië waar hy by die Namibia Evangelical Theological Seminary klas ge­gee het. Hy is ’n outeur, internasionale spreker en gas­dosent in lande soos Indië, Bulgarye, Soedan, Etiopië en Rwanda.